สวัสดีครับ ผมอายุ32 ผมมีอาการปวดจุกท้อง แน่นท้อง เป็นหายๆมาประมานสองสามเดือนแล้วครับ บางทีก็มีจุกเสียดตรง ใต้ชายโครงข้างขวา จะมีอาการชัดสุดหลังมื้อเย็นครับ แล้วก็ถ่ายปกติทุกวัน เต็มที่ก็เว้นวันเดียว ขนาดประมาณนิ้วโป้มือ ถ้าเล็กสุดก็ประมานนิ้วก้อยมือ แบบนี้ผมเป็นไรมั้ยครับ รบกวนด้วยครับ
สวัสดีค่ะ @จากที่เล่ามาน่าจะเป็นอาการของกระเพาะอาหารอักเสบนะคะ ซึ่งสามารถเกิดได้จากหลายสาเหตุ เช่น การรับประทานยาแก้ปวด, ความเครียด, การดื่มแอลกอฮอล์หรือคาเฟอีนปริมาณมาก, การติดเชื้อเฮลิโคแบคเตอร์ ไดโลไร เป็นต้น @โดยทั่วไปการรักษานอกจากใช้ยาลดกรด หรือยายับยั้งการหลั่งกรดในกระเพาะอาหารแล้ว หากมีสาเหตุตามข้างต้น ควรมีการปรับเปลี่ยนหรือกำจัดสาเหตุนั้นๆด้วยค่ะ @ส่วนการปรับพฤติกรรมที่ช่วยให้โรคกระเพาะอาหารอักเสบดีขึ้น ได้แก่ การรับประทานอาหารตรงเวลา รับประทานอาหารที่รสไม่จัด หลีกเลี่ยงชากาแฟและแอลกอฮอล์ ดื่มน้ำเปล่าและออกกำลังกายเพิ่มขึ้นค่ะ @หากปรับเปลี่ยนพฤติกรรมแล้วไม่ดีขึ้น แนะนำให้พบแพทย์เพื่อรับการรักษาอย่างเหมาะสมต่อไปค่ะ @ส่วนลักษณะอุจจาระที่เล่ามา ยังไม่ได้แสดงถึงความผิดปกติที่ชัดเจนนะคะ ถ้ามีถ่ายสีดำคล้ายยางมะตอย ถ่ายอุจจาระเป็นเลือดสด น้ำหนักลดไม่ทราบสาเหตุ ควรไปพบแพทย์เพื่อตรวจวินิจฉัยโรคอีกครั้งนะคะ